CELEX: 62012TN0190
Language: hu
Date: 2012-04-25 00:00:00
Title: T-190/12. sz. ügy: 2012. április 25-én benyújtott kereset — Tomana és társai kontra Tanács és Bizottság

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/25
            
         2012. április 25-én benyújtott kereset — Tomana és társai kontra Tanács és Bizottság
   (T-190/12. sz. ügy)
   2012/C 194/42
   Az eljárás nyelve: angol
   
      Felek
   
   
      Felperesek: Johannes Tomana (Harare, Zimbabwe); Titus Mehliswa Johna Abu Basutu (Harare); Happyton Mabhuya Bonyongwe (Harare); Flora Buka (Harare); Wayne Bvudzijena (Harare); David Chapfika (Harare); George Charamba (Harare); Faber Edmund Chidarikire (Harare); Tinaye Chigudu (Harare); Aeneas Soko Chigwedere (Harare); Phineas Chihota (Harare); Augustine Chihuri (Harare); Patrick Anthony Chinamasa (Harare); Edward Takaruza Chindori-Chininga (Harare); Joseph Chinotimba (Harare); Tongesai Shadreck Chipanga (Harare); Augustine Chipwere (Harare); Constantine Chiwenga (Harare); Ignatius Morgan Chiminya Chombo (Harare); Martin Dinha (Harare); Nicholas Tasunungurwa Goche (Harare); Gideon Gono (Harare); Cephas T. Gurira (Harare); Stephen Gwekwerere (Harare); Newton Kachepa (Harare); Mike Tichafa Karakadzai (Harare); Saviour Kasukuwere (Harare); Jawet Kazangarare (Harare); Sibangumuzi Khumalo (Harare); Nolbert Kunonga (Harare); Martin Kwainona (Harare); R. Kwenda (Harare); Andrew Langa (Harare); Musarashana Mabunda (Harare); Jason Max Kokerai Machaya (Harare); Joseph Mtakwese Made (Harare); Edna Madzongwe (Harare); Shuvai Ben Mahofa (Harare); Titus Maluleke (Harare); Paul Munyaradzi Mangwana (Harare); Reuben Marumahoko (Harare); G. Mashava (Harare); Angeline Masuku (Harare); Cain Ginyilitshe Ndabazekhaya Mathema (Harare); Thokozile Mathuthu (Harare); Innocent Tonderai Matibiri (Harare); Joel Biggie Matiza (Harare); Brighton Matonga (Harare); Cairo Mhandu (Harare); Fidellis Mhonda (Harare); Amos Bernard Midzi (Harare); Emmerson Dambudzo Mnangagwa (Harare); Kembo Campbell Dugishi Mohadi (Harare); Gilbert Moyo (Harare); Jonathan Nathaniel Moyo (Harare); Sibusio Bussie Moyo (Harare); Simon Khaya Moyo (Harare); S. Mpabanga (Harare); Obert Moses Mpofu (Harare); Cephas George Msipa (Harare); Henry Muchena (Harare); Olivia Nyembesi Muchena (Harare); Oppah Chamu Zvipange Muchinguri (Harare); C. Muchono (Harare); Tobaiwa Mudede (Harare); Isack Stanislaus Gorerazvo Mudenge (Harare); Columbus Mudonhi (Harare); Bothwell Mugariri (Harare); Joyce Teurai Ropa Mujuru (Harare); Isaac Mumba (Harare); Simbarashe Simbanenduku Mumbengegwi (Harare); Herbert Muchemwa Murerwa (Harare); Munyaradzi Musariri (Harare); Christopher Chindoti Mushohwe (Harare); Didymus Noel Edwin Mutasa (Harare); Munacho Thomas Alvar Mutezo (Harare); Ambros Mutinhiri (Harare); S. Mutsvunguma (Harare); Walter Mzembi (Harare); Morgan S. Mzilikazi (Harare); Sylvester Nguni (Harare); Francis Chenayimoyo Dunstan Nhema (Harare); John Landa Nkomo (Harare); Michael Reuben Nyambuya (Harare); Magadzire Hubert Nyanhongo (Harare); Douglas Nyikayaramba (Harare); Sithembiso Gile Glad Nyoni (Harare); David Pagwese Parirenyatwa (Harare); Dani Rangwani (Harare); Engelbert Abel Rugeje (Harare); Victor Tapiwe Chashe Rungani (Harare); Richard Ruwodo (Harare); Stanley Urayayi Sakupwanya (Harare); Tendai Savanhu (Harare); Sydney Tigere Sekeramayi (Harare); Lovemore Sekeremayi (Harare); Webster Kotiwani Shamu (Harare); Nathan Marwirakuwa Shamuyarira (Harare); Perence Samson Chikerema Shiri (Harare); Etherton Shungu (Harare); Chris Sibanda (Harare); Jabulani Sibanda (Harare); Misheck Julius Mpande Sibanda (Harare); Phillip Valerio Sibanda (Harare); David Sigauke (Harare); Absolom Sikosana (Harare); Nathaniel Charles Tarumbwa (Harare); Edmore Veterai (Harare); Patrick Zhuwao (Harare); Paradzai Willings Zimondi (Harare); Cold Comfort Farm Cooperative Trust (Harare); Comoil (Private) Ltd (Harare); Divine Homes (Private) Ltd (Harare); Famba Safaris (Private) Ltd (Harare); Jongwe Printing and Publishing Company (Private) Ltd (Harare); M & S Syndicate (Private) Ltd (Harare); Osleg (Private) Ltd (Harare); Swift Investments (Private) Ltd (Harare); Zidco Holdings (Private) Ltd (Harare); Zimbabwe Defence Industries (Private) Ltd (Harare); Zimbabwe Mining Development Corp. (Harare) (képviselők: D. Vaughan QC (Queen’s Counsel), M. Lester, R. Lööf barristerek és M. O’Kane solicitor)
   
      Alperesek: Európai Bizottság, az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a Zimbabwéval szembeni korlátozó intézkedésekről szóló 2011/101/KKBP határozat módosításáról szóló, 2012. február 17-i 2012/97/KKBP tanácsi határozatot (HL 2012 L 47., 50. o.) a felperesekre vonatkozó részében;
            
         
               —
            
            
               semmisítse meg az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról szóló, 2012. február 21-i 151/2012/EU bizottsági végrehajtási rendeletet (HL 2012 L 49., 2. o.) a felperesekre vonatkozó részében;
            
         
               —
            
            
               semmisítse meg a Zimbabwéval szembeni korlátozó intézkedésekről szóló 2011/101/KKBP határozat módosításáról szóló, 2012. február 27-i 2012/124/KKBP tanácsi végrehajtási határozatot (HL 2012 L 54., 20. o.) a felperesekre vonatkozó részében és
            
         
               —
            
            
               az alpereseket kötelezze a felperesek költségei viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek öt jogalapra hivatkoznak.
   
               1.
            
            
               Az első jogalap azon alapul, hogy az alperesek megfelelő jogalap nélkül vettek fel személyeket és szervezeteket a listára. Sem a Tanácsnak, sem a Bizottságnak nincs hatásköre korlátozó intézkedések elrendelésére Zimbabwében nem állami szereplőkkel szemben kizárólag a Zimbabwében elkövetett büntetőjogilag üldözendő vétkes magatartásokkal kapcsolatos alá nem támasztott állítások alapul vételével. Számos esetben az alá nem támasztott állításokat állítólag még a Nemzeti Egységkormány megalakítása előtt tették. Az intézmények túllépték a büntetőügyekben rendelkezésükre álló korlátozott hatáskört, valamint a kérdéses intézkedések nem megfelelőek és aránytalanok bármely közös kül-és biztonságpolitikai jogos célkitűzéshez képest.
            
         
               2.
            
            
               A második jogalap azon alapul, hogy az alperesek nyilvánvaló hibát követtek el annak megállapításával, hogy a megtámadott intézkedésekben megjelölt listára vétel feltételei teljesülnek, mivel
               
                           —
                        
                        
                           az alperesek nem voltak jogosultak a felperesek felvételére kizárólag azon állítások alapján, hogy a felperesek a zimbabwei kormány ZANU-PF frakció tagjai vagy ilyen személlyel közeli kapcsolatban állnak; valamint
                        
                     
                           —
                        
                        
                           az alperesek nem voltak jogosultak a felperesek felvételére homályos és megalapozatlan hivatkozások alapján olyan vétkes magatartások tekintetében, amelyeket a múltban követtek el, számos esetben a Nemzeti Egységkormány megalakítása előtt.
                        
                     
         
               3.
            
            
               A harmadik jogalap azon alapul, hogy az alperesek elmulasztottak megfelelő vagy kellő indokolást nyújtani a személyek és szervezetek megtámadott jogi aktusokba történő felvételét illetően.
            
         
               4.
            
            
               A negyedik jogalap azon alapul, hogy az alperesek elmulasztották a felperesek védelemhez való jogát és a hatékony bírósági felülvizsgálathoz való jogot biztosítani, különösen:
               
                           —
                        
                        
                           az alperesek nem nyújtottak be semmilyen utalást vagy bizonyítékot a súlyos vétkes magatartással kapcsolatos homályos hivatkozásaik alátámasztására, valamint
                        
                     
                           —
                        
                        
                           az alperesek nem biztosították a felperesek részére azt a lehetőséget, hogy az üggyel kapcsolatban és az ellenük összegyűjtött bizonyítékokra észrevételeket tehessenek.
                        
                     
         
               5.
            
            
               Az ötödik jogalap azon alapul, hogy az alperesek indokolás vagy az arányosság figyelembe vétele nélkül megsértették a felperesek alapvető jogait, beleértve a tulajdon, az üzlet, a hírnév, valamint a magán- és családi életük védelméhez való jogukat.